**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali” (turpmāk – rīkojuma projekts) sagatavots, pamatojoties uz likuma “Par valsts budžetu 2017. gadam” 30. panta 10. punktu un 31. panta 5. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2015. gada, strauji mainoties informāciju un komunikācijas tehnoloģiju (IKT) drošības situācijai, ir pieaudzis gan potenciālo apdraudējumu apmērs, gan uzbrukumu sarežģītība. It īpaši ir mainījušies apdraudējumu vektori, paaugstinot iekšējo resursu aizsardzības nepieciešamību. Pieaugot varbūtībai, ka apdraudējums var rasties iekšējā datortīklā, vairs nepietiek tikai ar Iekšlietu ministrijas datortīkla ārējā perimetra aizsardzību. Tāpēc ir jāpastiprina gan iekšējo komunikāciju kontrole, gan jārada barjeras apdraudējumu izplatīšanai Iekšlietu ministrijas datortīkla ietvaros, izmantojot daudzlīmeņu aizsardzības pieeju. Tas savukārt rada nopietnus izaicinājumus IKT infrastruktūras aizsardzības jomā, kuru pārvarēšanai ir nepieciešami gan papildu finanšu, gan cilvēkresursi. Iekšlietu ministrija jau iepriekšējo gadu budžeta veidošanas procesos bija sagatavojusi papildu finansējuma pieprasījumus (piemēram, jaunā politikas iniciatīva 14\_48\_P “Valsts robežsardzes punktu aprīkošana ar datortīkla drošības iekārtām”, jaunā politikas iniciatīva 14\_46\_P “Iekšlietu ministrijas datortīkla aizsardzības sistēmas modernizēšana”, jaunā politikas iniciatīva 14\_49\_P “Vienotas informācijas aizsardzības pārvaldības sistēmas izveidošana Iekšlietu ministrijā un tās padotības iestādēs”, jaunā politikas iniciatīva 14\_37\_P “Iekšlietu ministrijas datortīkla aizsardzības sistēmas kompleksā modernizēšana, aprīkojot Valsts robežsardzes, kā arī citu Iekšlietu ministrijas padotībā esošo dienestu struktūrvienības ar datortīkla drošības iekārtām un programmatūru”). Taču finansējums šīm jaunajām politikas iniciatīvām netika piešķirts.Datortīkla drošības iekārtas ir ugunsmūri, kas nodrošina tīkla līmeņa datu kanāla šifrēšanu starp optisko datu pārraides tīklu Rīgā un nodrošina iespējas filtrēt datu plūsmu starp attālināto Valsts robežsardzes, Pilsonības un migrācijas lietu pārvaldes vai citas iestādes pieslēguma punktu, piemēram, Terehovas robežkontroles punktu vai Zilupes robežkontroles punktu. Šobrīd datu plūsmas filtrēšana nav iespējama un praktiski nav iespējams ierobežot datu plūsmu starp atsevišķiem apakštīkliem. Iegādājoties un uzstādot ugunsmūrus, tos varēs centralizēti vadīt un noteikt ierobežojumus, gan pastāvīgus, gan, piemēram, gadījumos, ja tiks identificētas infekcijas atsevišķos tīkla segmentos (piemēram, kādā Valsts policijas iecirknī), pastāvēs iespēja bloķēt atsevišķus datu pārraides savienojumus. Šādas datu plūsmas kontroles nepieciešamību uzsver arī CERT.LV. Iekšlietu ministrijai (Iekšlietu ministrijas Informācijas centram), lai ar datortīkla drošības iekārtām aprīkotu 5 Iekšlietu ministrijas resora iestāžu reģionālās pārvaldes (galvenokārt, Valsts robežsardzes pārvaldes) un 35 reģionālās struktūrvienības (Pilsonības un migrācijas lietu pārvaldes un Valsts robežsardzes struktūrvienības) nepieciešams finansējums 139 700 *euro* apmērā. Plānots iegādāties trīs dažādas klases drošības iekārtas:* 5 augstas veiktspējas (nodrošina 100Mb/s) iekārtas – Valsts robežsardzes vajadzībām ar lielu lietotāju skaitu;
* 3 vidējas veiktspējas (nodrošina 100 Mb/s) iekārtas –struktūrvienībām ar mazāku lietotāju skaitu;
* 32 zemas veiktspējas (nodrošina līdz 100Mb/s) iekārtas – struktūrvienībām ar nelielu lietotāju skaitu.

Ņemot vērā budžeta izpildes rādītājus 2017. gadā un pasākumu ieviešanas rezultātus, Iekšlietu ministrijas Informācijas centram (budžeta apakšprogramma 02.03.00 ”Vienotās sakaru un informācijas sistēmas uzturēšana un vadība”) ir izveidojusies finanšu līdzekļu ekonomija 139 700 *euro* apmērā šādiem valsts drošības stiprināšanas pasākumiem (turpmāk – neatliekamais pasākums):* “Pārnēsājamo iekārtu centralizēts pārvaldības risinājums” 32 200 *euro*. Līdzekļu ekonomija izveidojusies, jo programmatūras jauninājumu un ražotāja tehniskā atbalsta abonēšanas izmaksas ir ievērojami zemākas nekā 2015. gadā tika prognozētas.
* “Tehnisko resursu auditācijas pierakstu savākšana, integrēšana un analīze reālajā laikā” 77 500 *euro*. Līdzekļu ekonomija izveidojusies, jo ir izdevies iegādāties tādus produktus, kuru licencēšanas un uzturēšanas izmaksas ir ievērojami zemākas par sākotnēji plānotajām.
* “Informācijas sistēmu programmatūras ievainojamības automātiskas atklāšanas sistēma” 30 000 *euro*. Līdzekļu ekonomija izveidojusies, jo, veicot programmatūras iegādi, ir izdevies panākt izdevīgākus piegādes nosacījumus, tādējādi ietaupot licenču iegādes līdzekļus.

Lai nodrošinātu finansējuma avotu izdevumu segšanai 2017. gadā, Iekšlietu ministrija ierosina veikt apropriācijas pārdali budžeta apakšprogramma 02.03.00 ”Vienotās sakaru un informācijas sistēmas uzturēšana un vadība” ietvaros starp izdevumu klasifikācijas kodiem atbilstoši ekonomiskajām kategorijām (turpmāk – EKK) un pasākumiem, samazinot finansējumu neatliekamajiem pasākumiem (“Pārnēsājamo iekārtu centralizēts pārvaldības risinājums”, “Tehnisko resursu auditācijas pierakstu savākšana, integrēšana un analīze reālā laikā” un “Informācijas sistēmu programmatūras ievainojamības automātiskas atklāšanas sistēma” 139 700 *euro* apmērā un attiecīgi palielinot finansējumu, lai segtu izdevumus, kas saistīti ar datortīkla drošības iekārtu iegādi un to atbalsta nodrošināšanu. Likuma “Par valsts budžetu 2017. gadam” 30. pants nosaka, ka finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām, budžeta izdevumu kodiem atbilstoši ekonomiskajām kategorijām, ievērojot arī nosacījumu (10.punkts), ka nav pieļaujama apropriācijas pārdale citiem mērķiem no jaunajām politikas iniciatīvām 2015.—2017. gadam piešķirtā finansējuma, neatliekamajiem pasākumiem 2016.—2018. gadam un jaunajām politikas iniciatīvām un citiem prioritārajiem pasākumiem 2017.—2019. gadam piešķirtā finansējuma. Savukārt minētā likuma 31. panta 5.punkts nosaka, ka šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.Ņemot vērā iepriekš minēto, Iekšlietu ministrija ir sagatavojusi rīkojuma projektu, kas paredz:* atļaut Iekšlietu ministrijai pārdalīt finansējumu 2017. gadā budžeta apakšprogrammas 02.03.00 ”Vienotās sakaru un informācijas sistēmas uzturēšana un vadība” ietvaros:
* samazinot finansējumu neatliekamajiem pasākumiem:

 “Pārnēsājamo iekārtu centralizēts pārvaldības risinājums” par 32 200 *euro*; “Tehnisko resursu auditācijas pierakstu savākšana, integrēšana un analīze reālajā laikā” par 77 500 *euro*; “Informācijas sistēmu programmatūras ievainojamības automātiskas atklāšanas sistēma” par 30 000 *euro*;* palielinot finansējumu par 139 700 *eur*o, lai segtu izdevumus, kas saistīti ar datortīkla drošības iekārtu iegādi un to atbalsta nodrošināšanu.
* Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei.
* Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šajā rīkojumā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.
 |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas Informācijas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 139 700 | 0 | 0 | 0 |
| 2.1. valsts pamatbudžets | 0 | 139 700 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -139 700 | 0 | 0 | 0 |
| 3.1. valsts pamatbudžets | 0 | -139 700 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 139 700 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Papildu izdevumi budžeta apakšprogrammā 02.03.00 ”Vienotās sakaru un informācijas sistēmas uzturēšana un vadība” netiek plānoti. Nepieciešama finansējuma pārdale starp pasākumiem un izdevumu EKK apakšprogrammas 02.03.00 ”Vienotās sakaru un informācijas sistēmas uzturēšana un vadība” ietvaros.1. Pārdale no šādiem pasākumiem:

|  |  |  |  |  |
| --- | --- | --- | --- | --- |
| Nr. p. k. | Neatliekamie pasākumi | Plāns | Precizētais plāns | Ekonomija |
| **1.** | **“Pārnēsājamo iekārtu centralizēts pārvaldības risinājums”** | **60 000** | **27 800** | **32 200** |
| 1.1. | EKK 2252 “Informācijas sistēmu licenču nomas izdevumi" | 60 000 | 27 800 | 32 200 |
| **2.** |  **“Tehnisko resursu auditācijas pierakstu savākšana, integrēšana un analīze reālajā laikā”**  | **120 000** | **42 500** | **77 500** |
| 2.1. | EKK 2252 “Informācijas sistēmu licenču nomas izdevumi” | 50 000 | 42 500 | 7 500 |
| 2.2. | EKK 5121 “Datorprogrammas” | 70 000 | 0 | 70 000 |
| **3.** | **“Informācijas sistēmu programmatūras ievainojamības automātiskas atklāšanas sistēma”**  | **30 000** | **0** | **30 000** |
| 3.1. | EKK 5121 “Datorprogrammas” | 30 000 | 0 | 30 000 |
| **KOPĀ, tajā skaitā:** | **210 000** | **70 300** | **139 700** |
| EKK 2252 “Informācijas sistēmu licenču nomas izdevumi” | 110 000 | 70 300 | 39 700 |
| EKK 5121 “Datorprogrammas” | 100 000 | 0 | 100 000 |

2. Papildu izdevumi šādiem pasākumiem:

|  |  |  |  |
| --- | --- | --- | --- |
| Nr. p. k. | Pasākumi | Aprēķins | Papildu izdevumi |
| 1. | Drošības iekārtu un programmatūras atbalsts (jaunākās versijas, tehniskais atbalsts) | EKK 2243 “Iekārtas, inventāra un aparatūras remonts, tehniskā apkalpošana” 40 datortīkla drošības iekārtām:5 iekārtas x 4 392,50 *euro* + 3 iekārtas x 573,65 *euro* + 32 iekārtas x 354,55 *euro* = 35 029 *euro* | 35 029 |
| 2. | Datortīkla drošības iekārtu iegāde | EKK 5238 “Datortehnika, sakaru un cita biroja tehnika” dažādas veiktspējas 40 datortīkla drošības iekārtas: 5 iekārtas x 11 133 *euro* + 3 iekārtas x 2 282 *euro* + 32 iekārtas x 1317,50 *euro* = 104 671 *euro* | 104 671 |
| **KOPĀ:** | **139 700** |

3. Kopsavilkums pa izdevumu EKK:

|  |  |  |  |
| --- | --- | --- | --- |
| Izdevumi | Plāns | Pārdale  | Precizētais plāns |
| **Kārtējie izdevumi** | **110 000** | **-4 671** | **105 329** |
| EKK 2252 | 110 000 | -39 700 | 70 300 |
| EKK 2243 | 0 | 35 029 | 35 029 |
| **Kapitālie izdevumi** | **100 000** | **4 671** | **104 671** |
| EKK 5121 | 100 000 | -100 000 | 0 |
| EKK 5238 | 0 | 104 671 | 104 671 |
| **KOPĀ:** | **210 000** | **0** | **210 000** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi pa pasākumiem var tikt precizēti atbilstoši veiktajam iepirkumam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Iekšlietu ministrijas Informācijas centrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Nav. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

16.11.2017 10:37

1694

I.Potjomkina

67219606, ieva.potjomkina@iem.gov.lv

A.Kronberga

67208712, arta.kronberga@ic.iem.gov.lv